Antz

Antz er en amerikansk dataanimert film fra 1998 produsert av DreamWorks Animation og distribuert av DreamWorks Pictures.

Sammendrag 
Z-4195, med kallenavnet "Z" er en nevrotisk og pessimistisk arbeidsmaur. Z forelsker seg i maur-koloniens prinsesse, Bala, når hun besøker en bar for å unnslippe hennes kjedelige kongelige liv. Maur-kolonien erklærer krig mot en nær-liggende koloni med termitter, og en stor gruppe soldat-maur blir mobilisert for angrep. Z verver seg til militæret, hvor han etter hvert blir venn med stabssersjant Barbatus. Z og de andre maurene er uvitende om at militærets leder, og Balas forlovede general Mandible, i all hemmelighet planlegger å sende soldater lojale mot dronning-mauren for å dø - slik at generalen deretter kan arrangere et statskupp. I kamp blir alle, unntatt Z, drept av en gruppe termitt. Før han dør, sier Barbatus at Z først og fremst burde tenke på selv, i stedet for å bare følge ordre.

Z returnerer deretter hjem, og han hylles som en krigshelt. General Mandible introduserer ham for dronningen, og  Z møter Bala igjen. Z bestemmer seg for å lete etter Insectopia, et legendarisk insekt-paradis han har hørt rykter om. Men Bala ønsker å vende tilbake til maur-kolonien deres. Men hun kommer raskt tilbake til Z etter å ha møtt en gruppe knelere. Nyheten om Z sprer seg fort gjennom kolonien, og hans individualitet inspirerer arbeiderne og noen soldat-maur til å stoppe alle arbeidsoppgavene deres. For å få kontroll over gruppen sin, forsøker Mandible å offentlig anklage Z som en selv-sentrert krigsforbryter. Mandible ønsker konformitet blant alle arbeiderne sine, og han lover dem et langt bedre liv og belønninger hvis de gjennomfører byggingen av en stor tunnel planlagt av ham selv. Mandibeles nestkommanderende, oberst Cutter, er imidlertid bekymret for Mandibels planer.

Z og Bala oppdager på en menneskelig piknik på ett pledd, noe de tror er Insectopia. Men de blir forvirret av at all maten er pakket inn. Et ektepar med liberale veps blir venn med maurene. Vepsene begynner å bryte seg gjennom innpakningen for å komme seg inn til all maten. Men de blir forstyrret av å bli trampet ned av gigantiske joggesko, og slått ned med en fluesmekker. Z redder Bala fra angrepet. Men den kvinnelige vepsen blir drept av fluesmekkeren, og den mannlige vepsen blir sønderknust. Vepsen oppfordrer maurene til å komme seg videre. De oppdager til slutt noe de tror er Insectopia, en menneskelig søppelbøtte som er full av råtnende mat. Bala begynner å gjengjelde Z sine romantiske følelser.

Etter å ha snakket med korporal Weaver, får Mandible vite at Z leter etter Insectopia. Han sender oberst Cutter for å finne Bala og drepe Z. Den natten kommer Cutter til Insectopia, og flyr Bala med tvang tilbake til maur-kolonien deres. Senere oppdager Z at Bala er borte. Når han ser Z sin desperasjon, flyr vepsen ham tilbake til maur-kolonien. Når Z kommer tilbake, møter han maur-soldater som sender ham til å arbeide på mega-tunnelen. Underveis oppdager Z at Bala blir holdt fanget på Mandibles kontor. Etter at han frigjør henne, oppdager de at Mandibles "Mega-Tunnel" fører direkte til en sølepytt  ved siden av Insectopia, og Mandible planlegger å bruke sølepytten til å drukne dronning-mauren og alle arbeiderne hans ved åpningsseremonien av den nye mega-tunnelen hans. Z går til tunnel-utgangen for å hindre arbeiderne, men han mislykkes. Vannet begynner å lekke inn. Z og Bala får alle arbeiderne til å samarbeide med å bygge en høy stige for å redde seg mot overflaten når vannet stiger.

I mellomtiden samles Mandible og soldatene hans ved overflaten, hvor Mandible forklarer sin visjon om en ny maur-koloni. Når alle arbeiderne kommer til overflaten forsøker Mandible å drepe Z. Men Cutter gjør opprør mot general Mandible, og hjelper Z og de andre arbeider-maurene. I den påfølgende konfrontasjonen havner Mandible i den oversvømte kolonien hvor han dør.

Z får ros for hans store heltemot, og han gifter seg med Bala. Sammen klarer de å gjenoppbygge kolonien. De transformerte kolonien fra en militær-stat, til et samfunn som verdsetter alle medlemmene. Filmen avslutter med at kameraet zoomer ut, og avslører at hele historien finner sted i en stor maurtue som ligger midt i Central Park i New York City.

Rolleliste 
 Woody Allen som Z-4195 eller kallenavnet "Z" En idealistisk arbeidsmaur.
 Gene Hackman som general Mandible. Den arrogante sjefen for maur-militæret. Han er også forloveden til prinsesse Bala.
 Sharon Stone som prinsesse Bala. Dronning-mauren sin datter, og Mandibles forlovede i begynnelsen av filmen.
 Sylvester Stallone som korporal Weaver. En modig soldat-maur, og Z sin beste venn.
 Jennifer Lopez som Azteca. En annen venn av Z, og en arbeidsmaur.
 Christopher Walken som oberst Cutter. En flygende maur, som etter hvert blir desillusjonert av generalens handlinger.
 Danny Glover som stabssersjant Barbatus.
 Anne Bancroft som dronning-maur. Prinsesse Balas mor, og maur-koloniens hersker.
 Dan Aykroyd som Chip the Wasp. En veps som Z blir venn med.
 Gi Shaud som lederen for arbeider-maurene.
 John Mahoney som en beruset maur-speider.
 Jane Curtin som "Muffin the Wasp" Chips kone.
 Jerry Sroka som en ikke-navngitt bartender, i en bar som Z og Weaver hyppig besøker.

Norske stemmer
 Per Christian Ellefsen som Z
 Guri Schanke som Prinsesse Bala
 Øystein Røger som Weaver
 Harald Mæle som General Mandible
 Bernhard Ramstad som Oberst Cutter
 Bente Børsum som Dronningen
 Per Skjølsvik som Barbatus
 Lena Meieran som Azteca
 Helge Winther-Larsen som Chip
 Unn Vibeke Hol som Muffy
 Kim Fangen som Formann
 Ellers medvirker: Per Frisch, Håvard Bakke, Nicolay Lange-Nielsen, Lene Bragli og Siv Klynderud

Eksterne lenker
 

Animasjonsfilmer fra USA
DreamWorks-filmer
Filmer fra 2001
Engelskspråklige filmer